b'\n_START_ARTICLE_\nIulia Sanina\n_START_SECTION_\nBiografie\n_START_PARAGRAPH_\nSanina s-a n\xc4\x83scut \xc3\xaentr-o familie de muzicieni la 11 octombrie 1990 la Kiev, Ucraina.  A c\xc3\xa2ntat pe scen\xc4\x83 pentru prima dat\xc4\x83 c\xc3\xa2nd avea 3 ani; ea a fost \xc3\xaenso\xc8\x9bit\xc4\x83 de un ansamblu pe care tat\xc4\x83l s\xc4\x83u l-a dirijat. \xc3\x8en cele din urm\xc4\x83 a \xc3\xaenceput sa interpreteze solo vocalist, ca unul dintre membrii forma\xc8\x9biei ai trupei de copii \xc8\x99i trupei de jazz._NEWLINE_\xc3\x8en 2005, ea a absolvit \xc8\x98coala Muzical\xc4\x83 de Jazz \xc8\x99i Variet\xc4\x83\xc8\x9bi. A intrat ulterior la Institutul de Filologie al Universit\xc4\x83\xc8\x9bii Na\xc8\x9bionale Taras \xc8\x98evcenko din Kiev \xc8\x99i a ob\xc8\x9binut diploma de master \xc3\xaen studiile de folclor \xc3\xaen 2013. \xc3\x8en timpul studiilor la facultate, ea \xc8\x99i-a manifestat un interes sporit fa\xc8\x9b\xc4\x83 de jurnalism._NEWLINE_Din 2006 p\xc3\xa2n\xc4\x83 \xc3\xaen 2008 a fost vocalist\xc4\x83 a trupei Sister Siren._NEWLINE_\xc3\x8en septembrie 2011, Sanina \xc8\x99i produc\xc4\x83torul de muzic\xc4\x83 Valerii Bebko au creat un duet pop Val & Sanina, cei doi au interpretat melodii \xc3\xaen limba rus\xc4\x83. Ei au \xc3\xaenregistrat un videoclip experimental (\xe2\x80\x9eBabylon\xe2\x80\x9d) \xc8\x99i c\xc3\xa2teva melodii, una dintre ele Dragostea a venit (rus\xc4\x83 \xd0\x9b\xd1\x8e\xd0\xb1\xd0\xbe\xd0\xb2\xd1\x8c \xd0\xbd\xd0\xb0\xd1\x81\xd1\x82\xd0\xb0\xd0\xbb\xd0\xb0; versuri: Robert Roje\xc8\x9bvenski, muzica: Raimonds Pauls)._NEWLINE_La scurt timp dup\xc4\x83 aceea \xc8\x99i-au \xc3\xaembun\xc4\x83t\xc4\x83\xc8\x9bit imaginea de scen\xc4\x83,  au \xc3\xaenceput s\xc4\x83 c\xc3\xa2nte \xc3\xaen limba englez\xc4\x83 \xc8\x99i au schimbat numele trupei ca The Hardkiss._NEWLINE_\xc3\x8en 2016 Iulia Sanina a participat cu forma\xc8\x9bia The Hardkiss la selec\xc8\x9bia na\xc8\x9bional\xc4\x83 ucrainean\xc4\x83 pentru Concursul Muzical Eurovision 2016 cu piesa \xe2\x80\x9eHelpless\xe2\x80\x9d. Trupa The Hardkiss a ajuns pe locul 2 \xc3\xaen finala na\xc8\x9bional\xc4\x83._NEWLINE_\xc3\x8en februarie 2012 cei de la The Hardkiss au semnat un contract cu casa de discuri Sony BMG. Trupa a \xc3\xaenceput rapid s\xc4\x83 c\xc3\xa2\xc8\x99tige popularitate \xc8\x99i a c\xc3\xa2\xc8\x99tigat mai multe premii \xc3\xaen Ucraina, precum \xc8\x99i \xc3\xaen alte \xc8\x9b\xc4\x83ri str\xc4\x83ine. Iulia Sanina a fost unul dintre cei patru judec\xc4\x83tori ai seriei a \xc8\x99aptea a concursului X-Factor Ucraina._NEWLINE_\xc3\x8en 2018, forma\xc8\x9bia a c\xc3\xa2\xc8\x99tigat dou\xc4\x83 premii la YUNA: pentru cea mai bun\xc4\x83 trup\xc4\x83 rock \xc8\x99i cel mai bun c\xc3\xa2ntec \xc3\xaen limba ucrainean\xc4\x83 (\xe2\x80\x9eZhuravli\xe2\x80\x9d).\n_START_SECTION_\nVia\xc8\x9ba personal\xc4\x83\n_START_PARAGRAPH_\nSanina s-a c\xc4\x83s\xc4\x83torit cu Valerii \xe2\x80\x9eVal\xe2\x80\x9d Bebko, produc\xc4\x83tor creativ \xc8\x99i chitaristul principal al trupei The Hardkiss, \xc3\xaen 2011. Ei s-au \xc3\xaent\xc3\xa2lnit \xc3\xaen 2010 c\xc3\xa2nd Sanina l-a intervievat pe Bebko, produc\xc4\x83torul MTV Ucraina. Cuplul a ascuns publicului rela\xc8\x9bia lor timp de cinci ani, dar s-au c\xc4\x83s\xc4\x83torit la doi ani dup\xc4\x83 ce s-au cunoscut. Nunta lor a fost decorat\xc4\x83 \xc3\xaen stil autentic ucrainean. Primul copil al cuplului, Danilo, sa n\xc4\x83scut la 21 noiembrie 2015.'